kardosdrur/scandi-wiki huggingface dataset:
Esrange

Esrange (European Space and Sounding Rocket Range) er Sveriges eneste rumhavn, beliggende 45 kilometer øst for Kiruna i Norrbottens län i det allernordligste Sverige. Anlægget ejes af SSC, det tidligere Rymdbolaget.

Rumhavnens areal omfatter 20 kvadratkilometer. Hvert år opsendes omkring 20 ubemandede raketter fra Esrange. En af årsagerne til at rumhavnen ligger netop i Kiruna skyldes, at området stort set savner lysforurening, og at man der kan studere nordlys. Gennem forkningen på Esrange er man lykkedes at forstå mere omkring nordlys og hvordan det opstår.

Eksterne henvisninger 

 Swedish Space Corporation (SSC)  
 Institutionen för Rymdvetenskap på LTU  

Rumfart
Norrbottens län
C.C. Zahlmann

Carl Christian Zahlmann (25. maj 1830 i København – 23. juni 1920) var en dansk officer.

Han blev født i hovedstaden, hvor hans fader Heinrich Christian Zahlmann (1797-1878) var fabrikant; moderen hed Johanne Pauline, født Christiansen. I 1843 blev han landkadet, og i 1847 erholdt han aldersorden som sekondløjtnant, medens han først afgik fra Landkadetakademiet i foråret 1848, uden endnu at have taget officerseksamen, og blev ansat ved 2. Reservebataljon. Med denne deltog han i kampene ved Nybøl og Dybbøl samt i slaget ved Isted; senere var han med i kampene ved Stenten Mølle og ved Brekendorf. I 1849 var Zahlmann blevet premierløjtnant, og fra november 1850 til marts 1859 var han ansat ved 6. Linjebataljon, gennemgik i 1854 en kavalerieksercerskole, gjorde samme år tjeneste som adjudant ved 4. Infanteribrigade og i 1855 som ordonnansofficer ved 2. Generalkommando; endvidere var han 1852-57 forstander for bataljonens undervisningsanstalter. Fra 1859 til 1863 var Zahlmann adjudant ved 2. Generalkommando og førte derefter, udnævnt til kaptajn, indtil marts 1864 kommandoen over et kompagni af 21. Regiment, hvormed han deltog i kampen ved Jagel. Han kom derefter til Fredericia og blev her chef for en arbejdsbataljon, men ansattes i maj ved 4. og i juli ved 3. Divisionsstab (her som souschef).

Efter fra december 1864 at have været til tjeneste ved 12. Bataljon udnævntes han ved gennemførelsen af Hærloven af 1867 til kaptajn af Generalstaben og var som sådan først virksom ved den taktiske afdeling, siden, fra 1872, ved 2. Generalkommando som souschef, idet han dog også gentagne gange var souschef ved lejrdivisionen og i 1870 stabschef ved øvelsesbrigaden omkring Kolding. I 1879 forfremmedes Zahlmann til oberst og chef for 16. Bataljon, 1882-86 var han stabschef ved 2. Generalkommando og derefter chef for 8. Regiment, indtil han i 1888 udnævntes til generalmajor og chef for 1. jyske Brigade. Som sådan fungerede han to gange som kommanderende general i 2. Generalkommandodistrikt og fik i 1892 Kommandørkorset af Dannebrogordenen af 1. grad. I 1897 forflyttedes han til København som chef for 1. Sjællandske Brigade, fra hvilken stilling han på grund af alder afskedigedes i 1900; samtidig fik han Storkorset af Dannebrog.

Zahlmann var frimurer og ordførende mester i St. Johanneslogen i Aarhus.

5. maj 1863 havde han ægtet Johanne Marie Bornemann (12. februar 1841 - 1926), datter af universitetsprofessor Frederik Christian Bornemann. Deres søn Carl Zahlmann (1864-1957) blev uddannet jurist og blev byfoged, borgmester og dommer i Hillerød. 

Som pensionist havde C.C. Zahlmann sommerbolig i Skovridergårdens Villaby ved Geels Bakke i Holte.

Kilder 
 
 
 Illustreret Tidende, XLI, nr. 35.

Generalmajorer fra Danmark
Storkors af Dannebrog
Personer fra København
Danskere i 1800-tallet
Danskere i 1900-tallet
Personer i Treårskrigen fra Danmark
Personer i den 2. Slesvigske Krig fra Danmark
Frimurere fra Danmark
Militærfolk fra Danmark
Officerer fra Danmark
Personer i Kraks Blå Bog (afdøde)
Sandy Leah Lima

Sandy Leah Lima (født 28. januar 1983 i Campinas, São Paulo, Brasilien) er en brasiliansk Pop-sangerinde, der optræder med sit fornavn som kunstnernavn.

Eksterne henvisninger 

 Officiel hjemmeside  

Sangere fra Brasilien
Georg Zachariae

Georg Zachariae er navnet på flere personer:

 Georg Zachariae (officer) (1835-1907) – dansk officer og geodæt (Georg(es) Karl Christian Zachariae)
 Georg Zachariae (søofficer) (1850-1937) – dansk søofficer (Georg Hugh Robert Zachariae)
Hans-Gunnar Liljenwall

Hans-Gunnar Liljenwall (født 9. juli 1941) er en svensk moderne femkamper, som forårsagede diskvalifikation af det svenske hold ved Sommer-OL i Mexico City 1968 for doping af alkohol. Liljenwall var den første atlet, som blev diskvalificeret ved de Olympiske Lege for doping, efter indførelsen af anti-doping regler ved den Internationale Olympiske Komité i 1967.

Liljenwall havde efter sigende indtaget to øl for at berolige sine nerver før pistolskydningen, der er en af disciplinerne i moderne femkamp. Dette resulterede i, at det svenske hold måtte returnere deres bronzemedaljer.

Se også 
 Olympiske Lege

References

Eksterne henvisninger 

Moderne femkæmpere fra Sverige
Dopingsager i atletik
Let's Get to It Tour

Let's Get to It Tour var en koncertturné af den australske sangerinde Kylie Minogue i Storbritannien og Irland i slutningen af 1991. Turnéen var en fortsættelse af Rhythm of Love Tour, der allerede havde besøgt Australien og Asien. Minogue havde med dem herunder fem dansere på turné, der blev afholdt i forbindelse med udgivelsen af albummet Let's Get to It.

Spilleliste 
"Step Back in Time"
"Wouldn't Change a Thing"
"Got to Be Certain"
"Always Find the Time"
"Enjoy Yourself"
"Tears on My Pillow"
"Secrets"
"Let's Get to It"
"Word Is Out"
"Finer Feelings"
"I Should Be So Lucky" (Extended Mix)
"Love Train"
"If You Were with Me Now"
"Je Ne Sais Pas Pourquoi"
"Too Much of a Good Thing"
"Hand on Your Heart"
"What Do I Have to Do"
Ekstranummer
"I Guess I Like It like That"
"The Loco-Motion"
"Shocked"
"Better the Devil You Know"

Turnedatoer

Eksterne henvisninger 
Kylie Minogues officielle hjemmeside
Let's Get to It Tour

Kylie Minogue-koncertturneer
AquAdvantage

AquAdvantage er et varemærke for en gensplejset laks fra bioteknologi-virksomheden AquaBounty Technologies i Massachusetts, USA. AquAdvantage-laksen vokser dobbelt så hurtigt som almindelige laks. Firmaet har fået grønt lys af den amerikanske levnedsmiddelmyndighed – FDA, til at begynde kommercielt opdræt af fisken.

Der er tale om atlanterhavslaks der er modificeret, dels med to gener fra kongelaksen til forøget produktion af væksthormon, og dels med en promoter gensekvens fra en art af ålekvabbe-familien, der skal forhindre proteinerne i at fryse ved temperaturer omkring 0 °C eller derunder i saltvand, således at væksten kan forsætte under disse betingelser.
AquaBounty Technologies hævder, at man ikke vil sælge udklækkede fisk, men kun æg, og kun af hunkøn, der desuden er sterile idet kønscellerne er triploide, 
hvilket skal forhindre dem i at formere sig, hvis de skulle slippe ud i naturen.

Miljø- og forbrugerorganistaioner, politiske partier og internet-bloggere på stribe, både i USA og internationalt, har rejst tvivl om det fornuftige i at begynde en egentlig produktion af den gensplejsede laks, som de har døbt Monsterlaksen
 
eller Frankenfish, 
efter titlen på en gyserfilm fra 2004 af samme navn, og som handler om en gensplejset fisk der går bersærk og dræber mennesker. De fleste argumenter mod opdræt og salg af laksen, kredser primært omkring sundheden for mennesker og om tilbagetrængen af den naturlige laks pga. en mulig udkonkurrering fra en kunstig invasiv art.

Salg til forbrugere 
Tidskriftet New Scientist skriver den 8. august 2017, at AquaBounty Technologies for første gang har solgt de genmodificerede laks til almindelige forbrugere. Det er sket i Canada, hvor der er solgt 4,5 ton laks.

Kilder

Eksterne henvisninger 
 aquabounty.com: FAQ about AquAdvantage® Salmon .  Hentet 5. marts 2013.
 sportsfiskeren.dk: Stop Frankensteins laks . Hentet 5. marts 2013.
 www.avaaz.org: Stop the Frankenfish attack – Underskriftsindsamling. Hentet 5. marts 2013.

Genetisk modificerede organismer som fødevarer
Fødevaremærker
Genteknologi
Philippe Coutinho

Philippe Coutinho Correia (født 12. juni 1992) er en brasiliansk fodboldspiller, der spiller som midtbanespiller i Aston Villa på en lejeaftale med den spanske klub F.C. Barcelona.

Karriere

Vasco da Garma 
Coutinho begyndte sin karriere i Vasco da Gamas ungdomssystem inden Serie A-klubben Internazionale købte ham i 2008. Inter betalte i omegnen af € 4 millioner. Coutinho var dog fortsat udlejet til Vasco og skiftede således til Inter i 2010.

Inter 
Coutinhos officielle debut for Inter var imod Atlético Madrid i 2010-udgaven af UEFA Super Cuppen, hvor han blev indskiftet i Inters 2-0 nederlag. Den 8. maj 2011 scorede han sit første mål direkte fra frispark mod Fiorentina.

Espanyol (lån) 
På den næstsidste dag i januars transfervindue i 2012, blev Coutinho udlejet til den spanske klub RCD Espanyol. Lejmålet løb til sæsonafslutningen. Coutinho fik debut den 4. februar i Espanyols 3-3 kamp mod Athletic Bilbao, og scorede sit debutmål for klubben en uge senere, den 11. marts mod Rayo Vallecano. Espanyol vandt kampen 5-1. Han vente tilbage til Inter efter endt ophold.

Liverpool 
Den 30. januar 2013 købte Liverpool Coutinho. Transfersummen vurderes til at være i nærheden af £ 8,5 millioner. Klubberne var allerede enige om prisen den 26. januar, men problemer med Coutinhos arbejdstilladelse, som dog blev udstedt, trak handlen ud. Han fik trøjenummer 10, samme nummer som blandt andre Joe Cole og Michael Owen har båret. Coutinho fik debut den 11. februar 2013 hvor han blev indskiftet i stedet for Stewart Downing i Liverpools 2-0 nederlag mod West Bromwich Albion. Den 17. februar startede Coutinho for første gang blandt de startende 11 og scorede sit første mål i Liverpools 5-0 sejr mod Swansea City.

FC Barcelona 
Den 6. januar 2018 blev Coutinho solgt til FC Barcelona. Han fik en kontrakt til sommeren 2023. Skiftet var allerede på tale i sommeren 2017, men klubberne kunne dengang ikke blive enige inden transfervinduet lukkede. Kontrakten i Barcelona l løber til 2023, men de første halvandet år i klubben forløb ikke rigtig, som parterne havde håbet, så i sommeren 2019 blev Coutinho udlejet til tyske FC Bayern München for den netop indledte sæson.

Referencer

Eksterne henvisninger 

 Official website
 2010–11 Profile – Coutinho Correia Philippe  FC Internazionale Milano
 ESPN Profile

Fodboldspillere fra Brasilien
Deltagere ved verdensmesterskabet i fodbold 2018
Fodboldspillere fra Club de Regatas Vasco da Gama
Fodboldspillere fra FC Internazionale Milano
Fodboldspillere fra RCD Espanyol
Fodboldspillere fra Liverpool F.C.
Fodboldspillere fra FC Barcelona
Fodboldspillere fra FC Bayern München
Personer fra Rio de Janeiro
Delegation (diplomati)

En delegation er i diplomatiet en gruppe repræsentanter for en stat eller en international organisation, som har mandat til at forhandle aftaler med anden myndighed. Som regel kræves der dog en underskrift eller ratifikation fra en suveræn før delegationernes indgåede aftaler kan træde i kraft. Under London-konferencen (1864) var den danske delegation hæmmet af et uklart mandat fra regeringen og kunne derfor ikke indgå det kompromis, der måske havde ført til en fredsaftale.

En fast repræsentation er i modsætning til en delegation valgt eller udpeget for en bestemt periode. Personalet på en ambassade udgør således en fast repræsentation.

Udtrykket en delegeret anvendes lejlighedsvis om en person, der deltager i en valgt forsamling, fx en partikongres.

Referencer 
Salmonsens 1915-1930, 1. udgave; Delegation

Diplomati
Salmonsens
Delegation (jura)

Delegation (lat. delegatio) betyder i bredeste juridiske forstand, at en overordnet overdrager ansvar til en underordnet, fx i en virksomhed eller en forvaltning. I snævrere forstand er delegation i formueretten et udtryk for, at debitor indsætter en anden fx sin debitor) i sit sted. I aftaleretten er delegation formelt bundet til udstedelse af prokura. Det følger dog af sig selv, at debitor ikke på denne måde kan frigøre sig for sin forpligtelse, medmindre kreditor samtykker, eller der er speciel hjemmel for en sådan overdragelse. I videre (romerretlig) forstand betyder delegation enhver retsgyldig anvisning til en anden om at tage en tredje som debitor.

Kilder
 

Jura
Aftaleret
Faurecia Clarion Electronics

Faurecia Clarion Electronics Co., Ltd. er en japansk fabrikant af bilradioer, bilnavigationssystemer, bilcomputere, visuelt udstyr, busudstyr og kommunikationsudstyr. Siden 2019 har virksomheden været ejet af Faurecia og efter opkøbet blev virksomhedens navn ændret til Faurecia Clarion Electronics.

Frem til slutningen af 2005 blev produkterne i Japan solgt under varemærket AddZest, hvor samme produkt udenfor japan blev solgt under varemærket Clarion. Dette ændrede sig i 2006, hvorefter varemærket Clarion med modificeret logo blev benyttet over hele verden. Clarion er kendt for deres partnerskab med Nissan, som næsten udelukkende benytter Clarion-produkter i deres bilmodeller, og frem til 2002 også har ejet 6,25% af Clarion.

Clarion har OEM-aftaler med mange bilfabrikanter, og leverer derfor bilradioer og komponenter til disse til bilfabrikanternes produktionsbiler. Kunder inkluderer bl.a. Saab, Suzuki, Ford, Volkswagen, Proton, Subaru og Peugeot.

Kilder

Eksterne henvisninger 

 Officielt dansk websted 

Elektronikvirksomheder fra Japan
Etableret i 1940
Bildelevirksomheder
Zack Kassian

Zack Adam Kassian (født 15. januar 1986) er en professionel canadisk ishockeyspiller for Vancouver Canucks i NHL.

Statistik

NHL-karriere 
 21. juni 1997 – draftet af New York Islanders som nummer fire i første runde
 27. februar 2012 – tradet til Vancouver Canucks sammen med Marc-Andre Gragnani for Cody Hodgson og Alexander Sulzer

Eksterne links 
 Statistik NHL.com
 Statistik Eliteprospects.com

Ishockeyspillere fra Canada
NHL-spillere
Jonjo Shelvey

Jonjo Shelvey (født 27. februar 1992) er en engelsk fodboldspiller, der spiller som midtbanespiller hos Premier League-klubben Newcastle United F.C. Han har også repræsenteret Englands fodboldlandshold, både på senior og ungdomsniveau.

Karriere

Charlton Athletic 
Efter ophold hos Arsenal og West Ham Uniteds ungdomshold, skiftede Shelvey i 2007 til Charlton Athletic. Shelvey blev den yngste debutant for Charlton der han i april 2008 fik debut i en alder af 16 år og 59 dage.
Shelvey blev også Charltons yngste målscorer der han den 3. januar 2009 scorede imod Norwich City i den engelske pokalturnering, FA Cupen. Shelveys første ligamål blev scoret i den 4. april 2009 imod Southampton.
Den 27. februar 2008 underskrev han en professionel kontrakt med Charlton, til trods for at han var eftertraget af større klubber.

Liverpool F.C. 
Shelvey blev købt af Liverpool i maj 2010. Prisen var £1.7 millioner, som dog kunne stige. Shelvey debuterede som indskifter den 22. september 2010 i Liverpools 4-2 nederlag til Northampton Town efter straffesparkskonkurrence. Shelveys første plads blandt de startende 11 var den 21. oktober 2012 hvor Liverpool spillede 0-0 med italienske Napoli.

Sæsonen efter var Shelvey udlejet til Blackpool, men blev kaldt tilbage til Liverpool efter at skadesproblemer havde ramt truppen.
Shelvey underskrev den 10. juli 2012 en 'længerevarende' kontrakt med Liverpool.

Swansea City A.F.C. 
Den 3. juli 2013 skrev Shelvey under på en kontrakt med Swansea. Her spillede han 79 kampe.

Newcastle United F.C. 
I januar 2016 skiftede Jonjo Shelvey til Newcastle United F.C. på en 5½-årig kontrakt.
Allerede en måneds tid senere blev han udnævnt til anfører i skadesfraværet af holdets normale anfører Fabricio Coloccini. Han havde dog ikke held til at holde klubben i Premier League; Newcastle rykkede ned som nummer 18.

Referencer

Eksterne henvisninger 

 
 
 Jonjo Shelvey på liverpoolfc.tv

Fodboldspillere fra England
Fodboldspillere fra Charlton Athletic F.C.
Fodboldspillere fra Arsenal F.C.
Fodboldspillere fra West Ham United F.C.
Fodboldspillere fra Liverpool F.C.
Fodboldspillere fra Blackpool F.C.
Fodboldspillere fra Swansea City A.F.C.
Fodboldspillere fra Newcastle United F.C.
Thorvald Folkmar

Thorvald Alfred Harald Rasmussen Folkmar (15. december 1884 i Odense – 11. marts 1960) var en dansk kreditforeningsdirektør, bror til E.O. Folkmar og far til Jørgen Harboe Folkmar.

Han var søn af kancelliråd Hans Peter Rasmussen Folkmar (død 1926, navneforandring fra Rasmussen 31. august 1903) og hustru Laura født Schmidt (død 1926), blev ansat i Fyens Stifts Kreditforening 1903 og var direktør 1943-55.

Folkmar var Ridder af Dannebrog, medlem af bestyrelsen for Blindeforeningen i Odense fra 1940 og af repræsentantskabet for Fyens Disconto Kasse fra 1943.

Han blev gift 2. februar 1918 med Else Harboe (23. maj 1897 i Odense - ?), datter af fabrikant L.Q. Harboe (død 1935) og hustru Frederikke født Haug (død 1944).

Kilder 
 Kraks Blå Bog 1957

Personer i Kraks Blå Bog (afdøde)
Kreditforeningsdirektører fra Danmark
Riddere af Dannebrog
Personer fra Odense
Danskere i 1900-tallet
E.O. Folkmar

Erik Otto Rasmussen Folkmar (født 12. februar 1887 i Odense, død 30. september 1961) var en dansk læge, bror til Thorvald Folkmar.

Han var søn af kancelliråd Hans Peter Rasmussen Folkmar (død 1926, navneforandring fra Rasmussen 31. august 1903) og hustru Laura født Schmidt (død 1926), blev student fra Odense Katedralskole 1906 og cand. med. 1913. Han var assistent ved Universitetets fysiologiske Laboratorium 1914-18, assistent ved Rigshospitalets børneafdeling 1920-21, reservelæge ved Bispebjerg Hospitals medicinske afdeling C 1921-26, blev dr. med. (Kulhydraternes Skæbne i Organismen, undersøgt ved permanent Injektion) 1922 og overlæge ved Hjørring Amts og Bys Sygehus, medicinsk afdeling fra 1926 til 1957. Folkmar var Ridder af Dannebrog.

Han blev gift 23. august 1939 med Esther Pape (7. februar 1910 på Snehøjgaard ved Hobro - ?), datter af proprietær H. Pape og hustru født Vogler.

Kilder 
 Kraks Blå Bog 1957 

Personer i Kraks Blå Bog (afdøde)
Læger fra Danmark
Riddere af Dannebrog
Personer fra Odense
Danskere i 1900-tallet
Studenter fra Odense Katedralskole
Spartan South Midlands Football League

Spartan South Midlands Football League er en engelsk fodboldliga, der dækker Hertfordshire, den nordvestlige del af Greater London, det centrale Buckinghamshire og den sydlige del af Bedfordshire. Holdene i ligaen kan rykke op i Southern League eller Isthmian League. 

Ligaen blev oprettet i 1997, da London Spartan League og South Midlands League fusionerede. På grund af et navnesponsorat er ligaen (pr. 2013) kendt under navnet Molten Spartan South Midlands Football League.

Ligaen består af fem divisioner – tre for førstehold (Premier Division, Division One og Division Two) og to for reservehold (Reserve Division One og Reserve Division Two). Premier Division befinder sig på niveau 9 i det engelske ligasystem, hvilket varer til trin 5 i National League System. Tilsvarende hører Division One og Two hjemme på niveau 10 / trin 6 og niveau 11 / trin 7 i henholdsvis ligapyramiden og National League System. Reservedivisionerne er ikke en del af ligasystemet.

Vindere 

Den første sæson blev afviklet som en overgangsordning, hvor holdene i den fusionerede liga blev opdelt på tre niveauer, "Premier", "Senior" og "Division One". De øverste og nederste niveau var endvidere opdelt i to geografisk opdelte divisioner.

I 1998 blev de geografisk opdelte divisioner nedlagt og erstattet med en et-strenget struktur med tre niveauer med op- og nedrykning mellem divisionerne på de tre niveauer. I 2001 blev Senior Division og Division One omdøbt til Division One og Division Two.

Kilder / eksterne henvisninger 
 Official website 
 Spartan South Midlands Football League  

Fodboldligaer
Fodbold i England
Etableret i 1997
Fyens Stifts Kreditforening

Fyens Stifts Kreditforening (egentlig: Kreditforeningen af Grundejere i Fyens Stift) var en dansk kreditforening i Odense.

Historie 
Den var stiftet den 20. marts 1860 og blev 1. januar 1971 fusioneret ind i Forenede Kreditforeninger, som 1. april 1985 blev fusioneret ind i Nykredit.

Kreditforeningens seneste statuter var stadfæstet af Indenrigsministeriet den 9. december 1936 (med senere tillæg). Formålet var at yde uopsigelige lån i såvel by- som landejendomme i Fyens Stift.  

Repræsentantskabet bestod af 21 medlemmer, der blev valgt af debitorerne distriktvis. Formand var i 1950 tømrermester H.J. Steffensen, Odense.

Den 31. marts 1949 var foreningens samlede udlån efter hovedstol 338.840.850 kr., restgæld 319.235.951 kr. 68 øre. Reserve- og administrationsfonden ejede 9.594.382 kr. 25 øre.

Bygninger 
I 1903 fik foreningen en bygning på hjørnet Slotsgade 14/Store Gråbrødrestræde tegnet af Emil Schwanenflügel i nationalromantisk stil. Den gamle bygning blev i 1937 blev overtaget af Grand Hotel.

Kreditforeningen havde fra 1936 adresse på Mageløs 2 i Odense, hvor Nykredit stadig har til huse. Bygningen blev opført i røde mursten og med kobbertag funkisstil ved arkitekt Knud Brücker.

Direktion 

 1943-1966: Aage Jensen (1898-1972), adm.
 1942-1958: Peder Hovendal (1888-1978), landbrugskyndig
 1943-1955: Thorvald Folkmar (1884-1960)
 1958-1970: H.L. Hansen (1918-1986), landbrugskyndig
 1966-1970: Knud Andersen (1911-1983), adm., juridisk direktør siden 1955
-1943: August P. Herse

Litteratur 
 Fyens Stifts Kreditforening: Glimt af en Hundredaarigs Historie, 1960.

Kilder 
 Danmarks ældste forretninger 1100-1911, Kraks Forlag 1950 

Realkreditinstitutter i Danmark
Virksomheder i Odense
Danske virksomheder etableret i 1860
Ophørt i 1970
Mordet i tårnværelset

Mordet i tårnværelset er en samling af noveller, skrevet af Agatha Christie. Den er udgivet i Danmark i 1972 på forlaget Forum. Novellen, der har givet samlingen navn, med den oprindelige engelske titel "The Under Dog" er en lang fortælling, omtrent af halv romanlængde. Hercule Poirot benytter sig her ikke blot af psykologiske iiagttagelser, men også af en assistent, som udøver hypnose på et vidne. Hvepsereden er en af Christies korteste noveller, og de to sidste noveller er begge udgivet på dansk i andre samlinger.

De tre noveller indgår alle i TV-serien om Hercule Poirot med David Suchet i hovedrollen. De er indspillet i forskellige af seriens tidlige sæsoner 1989 - 1992 og senere udgivet på DVD  I filmatiseringen af Mordet i tårnværelset er det Miss Lemon, der benytter hypnose af et vidne under opklaringen.

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Novellesamlinger
Bøger af Agatha Christie
Hercule Poirot
Kriminalvården

Kriminalvården er en svensk organ med ansvar for kriminalforsorgstjenester. Ansvaret herfor er delt i fire dele:
 varetægtsfængsling af personer, der mistænkes for lovovertrædelser og i varetægtsarrest af retten verserende retssag (Se häkte)
 fængsling, for personer idømt fængselsstraffe for at have begået lovovertrædelser
 prøvetid for personer dømt for anden straf end fængsel, og folk, der er løsladt fra fængslet
 transport af personer i varetægtsfængsling eller underlagt fængselsstraf.

Häkte 
 Et häkte i Sverige er en anstalt, tilsvarende arresthus i Danmark.
 Häkte er tilbageholdelsen af personer, der mistænkes for, men ikke er dømt for lovovertrædelser. Folk i varetægtsfængsling anses så uskyldige, og holdes derfor helt adskilt fra folk som soner idømt fængselsstraf. Et häkte er en varetægtsfængsling og beslutes af en domstol.

Se også 
 Direktoratet for Kriminalforsorgen - det danske organ for kriminalforsorg
 Kriminalomsorgen - det norske organ for kriminalforsorg

Eksterne henvisninger 
 Kriminalvården's hjemmeside

Referencer 

Kriminalforsorg
Svenske myndigheder
Årets fodbolddommer i Danmark

Årets Fodbolddommer i Danmark er en hæder til den bedste danske fodbolddommer hvert år.

Vindere

Referencer

Eksterne henvisninger 
 Dansk Fodbolddommer-Union

Fodboldpriser
Kåringer i dansk fodbold